5. ΑΠΟΦΑΣΙΣ ΥΠΟΥΡΓΩΝ ΔΙΚΑΙΟΣΥΝΗΣ ΚΑΙ ΟΙΚΟΝΟΜΙΚΩΝ Αριθ.3803/124  της 8/19 Ιαν. 1977(ΦΕΚ Β΄22) Περί καθορισμού του καταβαλλομένου μηνιαίου επιδόματος εις τους μετέχοντας του κατ’ άρθρ.100 του Συντάγματος Ανωτάτου Ειδικού Δικαστηρίου, δικαστικούς λειτουργούς και καθηγητάς Πανεπιστημίου ως και εις τους επικουρούντας αυτούς δικαστικούς λειτουργούς και υφηγητάς. Έχοντες υπ’ όψει τας διατάξεις του άρθρ.56 του Νομ.345/1976 «περί κυρώσεως του Κώδικος, περί του κατά το άρθρ.100 του Συντάγματος Ανωτάτου Ειδικού Δικαστηρίου», αποφασίζομεν: Καθορίζομεν το καταβαλλόμενον μηνιαίον επίδομα εις τους μετέχοντας του κατ’ άρθρ.100 του Συντάγματος Ανωτάτου Ειδικού Δικαστηρίου, δικαστικούς λειτουργούς και Καθηγητάς Πανεπιστημίου ως και εις τους επικουρούντας αυτούς δικαστικούς λειτουργούς και υφηγητάς, εις ποσοστόν 15% επί των μηνιαίων αποδοχών ενός εκάστου τούτων. Η ισχύς της παρούσης άρχεται δια μεν τα μέλη του Ανωτάτου Ειδικού Δικαστηρίου από 1 Νοεμ. 1976 δια δε τους επικουρούντας ταύτα από της 1ης του επομένου της αναλήψεως των καθηκόντων των μηνός. 